RUTA DE LA SEDA: DE LA MORERA AL TARONGER
27 de agost de 2018

Carcaixent

Carcaixent va ser un dels nuclis seders principals a València. La gran importància que va anar adquirint en este sector va determinar un estil de vida, costums, una cultura i un estil arquitectònic específic durant quasi tres segles que podràs descobrir en primera persona endinsant-te en alguns dels edificis més emblemàtics del municipi com l’Hort de Carreres o el Palau de la Marquesa.

Al llarg d’esta ruta s’anirà coneixent com era el cultiu de la morera tradicional, l’elaboració de la seda i quins van ser els grans beneficis aportats a la nostra ciutat per esta indústria entre el segle XVI i el segle XIX, que seria substituïda posteriorment pel cultiu de la taronja.